“ดาวฟิวเจอร์” ร่วงกว่า 300 จุด กังวลเศรษฐกิจ “สหรัฐ” ถดถอย
ดาวโจนส์ฟิวเจอร์ ร่วงกว่า 300 จุด บ่งชี้ว่าตลาดหุ้นวอลล์สตรีทจะปรับตัวลงต่อเนื่องจากวานนี้ หลังการเปิดเผยตัวเลขยอดค้าปลีกดิ่งลงมากกว่าคาด ทำให้นักลงทุนกังวลเฟดเดินหน้าปรับขึ้นอัตราดอกเบี้ยจะฉุดเศรษฐกิจสหรัฐเข้าสู่ภาวะถดถอย
ดาวโจนส์ฟิวเจอร์ ร่วงกว่า 300 จุด บ่งชี้ว่าตลาดหุ้นวอลล์สตรีทจะปรับตัวลงต่อเนื่องจากวานนี้ หลังการเปิดเผยตัวเลขยอดค้าปลีกดิ่งลงมากกว่าคาด ทำให้นักลงทุนกังวลเฟดเดินหน้าปรับขึ้นอัตราดอกเบี้ยจะฉุดเศรษฐกิจสหรัฐเข้าสู่ภาวะถดถอย
16 ธ.ค. 2565

ผู้สื่อข่าวรายงานว่า ดัชนีดาวโจนส์ฟิวเจอร์ดิ่งลงกว่า 300 จุด บ่งชี้ว่าตลาดหุ้นวอลล์สตรีทจะปรับตัวลงต่อเนื่องจากวานนี้ ณ เวลา 18:32 น.ตามเวลาไทย ดัชนีดาวโจนส์ฟิวเจอร์ลบ 350 จุด หรือ 1.05% สู่ระดับ 33,086 จุด โดยมีการปรับตัวลงตามดัชนีดาวโจนส์หลังเมื่อวานนี้ทรุดหนักกว่า 700 จุด จากการเปิดเผยตัวเลขยอดค้าปลีกดิ่งลงมากกว่าคาด ส่งผลให้นักลงทุนกังวลว่าการที่ธนาคารกลางสหรัฐ (เฟด) เดินหน้าปรับขึ้นอัตราดอกเบี้ยจะฉุดเศรษฐกิจสหรัฐเข้าสู่ภาวะถดถอย
ขณะที่นักลงทุนจับตาถ้อยแถลงของเจ้าหน้าที่เฟดหลายรายในวันนี้ เพื่อหาสัญญาณบ่งชี้แนวโน้มภาวะเศรษฐกิจสหรัฐ และทิศทางอัตราดอกเบี้ยของเฟด